**DĖL VIEŠOSIOS ĮSTAIGOS ROKIŠKIO JAUNIMO CENTRO ĮSTATŲ PATVIRTINIMO**

2018 m. lapkričio 30 d. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos viešųjų įstaigų įstatymo 2 ir 6 straipsniais, Lietuvos Respublikos švietimo įstatymo 43 straipsnio 4 dalimi, Nuostatų, įstatų ar statutų įforminimo reikalavimais, patvirtintais Lietuvos Respublikos švietimo ir mokslo ministro 2011 m. birželio 29 d. įsakymu Nr. V-1164, Rokiškio rajono savivaldybės taryba n u s p r e n d ž i a:

1. Patvirtinti viešosios įstaigos Rokiškio jaunimo centro įstatus, išdėstytus nauja redakcija (pridedama).

2. Įgalioti Rokiškio rajono savivaldybės merą Antaną Vagonį pasirašyti patvirtintus viešosios įstaigos Rokiškio jaunimo centro įstatus.

3. Įpareigoti viešosios įstaigos Rokiškio jaunimo direktorę patvirtintus viešosios įstaigos Rokiškio jaunimo centro įstatus įstatymų nustatyta tvarka teikti Juridinių asmenų registro tvarkytojui.

4. Pripažinti netekusiais galios:

4.1. Rokiškio rajono savivaldybės tarybos 2008 m. liepos 25 d. sprendimo Nr. TS-7.144 „Dėl Rokiškio moksleivių kūrybos ir darbo centro pertvarkymo į viešąją įstaigą Rokiškio jaunimo centrą“ 4 punktą;

4.2. Rokiškio rajono savivaldybės tarybos 2009 m. gruodžio 30 d. sprendimą Nr. TS-14.232 „Dėl viešosios įstaigos Rokiškio jaunimo centro įstatų papildymo“.

Šis sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Danutė Kniazytė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL VIEŠOSIOS ĮSTAIGOS ROKIŠKIO JAUNIMO CENTRO ĮSTATŲ PATVIRTINIMO“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Sprendimo projekto tikslas ir uždaviniai – patvirtinti viešosios įstaigos Rokiškio jaunimo centro įstatus, pateiktus savivaldybės tarybos sprendimo projekte.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Lietuvos Respublikos viešųjų įstaigų įstatymas, Lietuvos Respublikos švietimo įstatymas, Nuostatų, įstatų ar statutų įforminimo reikalavimai, patvirtinti Lietuvos Respublikos švietimo ir mokslo ministro 2011 m. birželio 29 d. įsakymu Nr. V-1164.

**Sprendimo projekto esmė.**

Dėl teisės aktų (Lietuvos Respublikos švietimo įstatymo, Lietuvos Respublikos vietos savivaldos įstatymo), reglamentuojančių švietimo įstaigų veiklą, pasikeitimų (pvz., dėl švietimo įstaigų vadovų metų ataskaitų teikimo, dėl įstaigos ir jos direktoriaus funkcijų papildymo, įgyvendinant smurto ir patyčių prevenciją, dėl Jaunimo centro tarybos sudarymo, dėl Jaunimo centro direktoriaus pavaldumo, dėl direktoriaus kadencijos ir kt.) parengti naujos redakcijos Viešosios įstaigos Rokiškio jaunimo centro įstatai.

**Galimos pasekmės, priėmus siūlomą tarybos sprendimo projektą:**

**teigiamos** – teisės aktų vykdymas;

 **neigiamos** – nenumatyta.

**Kokia sprendimo nauda Rokiškio rajono gyventojams.**

Viešosios įstaigos Rokiškio jaunimo centro veiklą reglamentuos įstatai, atitinkantys teisės aktų nustatytus reikalavimus.

**Finansavimo šaltiniai ir lėšų poreikis**.

Bus reikalingos lėšos nuostatams įregistruoti Registrų centre

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas**.

Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo skyriaus vyriausioji specialistė Danutė Kniazytė